съответствие с метода за изпитване, описан в точка A.25 (допълнение A към настоящото приложение). След това бутилката се подлага на циклично изменение на налягането в съответствие с процедурите, посочени в точка 7.4, буква в) по-горе.
 След изпитването чрез циклично изменение на налягането бутилката се подлага на изпитване на херметичност в съответствие с метода за изпитване, описан в точка A.10 (допълнение А към настоящото приложение) и трябва да покаже съответствие с изискванията, съдържащи се в нея.
 10.7. Изпитвания за окачествяване на конструкцията на бутилките
 10.7.1. Общи положения
 Изпитванията за окачествяване на конструкцията на бутилките трябва да отговарят на изискванията на точки 8.6, 10.7.2, 10.7.3 и 10.7.4 от настоящото приложение, с изключение на това, че изпитването на пропускане преди разрушаване по точка 8.6.10 по-горе не се изисква.
 10.7.2. Изпитване на усукване на дънната втулка
 Една бутилка се подлага на изпитване в съответствие с точка A.25 (допълнение A към настоящото приложение).
 10.7.3. Изпитване на просмукване
 Една бутилка се подлага на изпитване в съответствие с точка A.21 (допълнение А към настоящото приложение) и трябва да покаже съответствие с изискванията, съдържащи се в нея.
 10.7.4. Циклично изпитване с природен газ
 Една бутилка се подлага на изпитване в съответствие с точка A.27 (допълнение А към настоящото приложение) и трябва да покаже съответствие с изискванията, съдържащи се в нея.
 11. МАРКИРОВКИ
 11.1. Полагане на маркировката
 Върху всяка бутилка производителят трябва да нанесе постоянна, четлива маркировка с височина не по-малка от 6 mm. Маркировката трябва да се извърши с помощта на етикети, вградени в покритието от смола, етикети, закрепени с лепило, щемпелуване, предизвикващо малки напрежения и използвано върху усилените дъна на конструкциите от типове CNG-1 и CNG-2, или комбинация от тези начини. Залепващите се етикети и приложението им трябва да съответстват на стандарт ISO 7225 или на друг еквивалентен стандарт. Разрешено е използването на многократни етикети, които трябва да са разположени така, че да не се закриват от опорите за закрепване. Всяка бутилка, която отговаря на настоящото приложение, трябва да има следната маркировка:
 а)
 задължителна информация:
 i)
 „само за СПГ“/„CNG ONLY“;
 ii)
 текст „ДА НЕ СЕ ИЗПОЛЗВА СЛЕД XX/XXXX“, където „XX/XXXX“ посочва месеца и годината на изтичане на годността (2);
 iii)
 обозначение за идентификация на производителя;
 iv)
 обозначение на бутилката (уникален номер на артикул и сериен номер на всяка бутилка);
 v)
 работно налягане и температура;
 vi)
 номер на правилото на ИКЕ, тип на бутилката и номер на одобрението на типа;
 vii)
 устройства и/или клапани за понижаване на налягането, които са одобрени за използване с бутилката, или начини за получаване на информация относно одобрените системи за защита срещу пожар;
 viii)
 когато се използват етикети, всички бутилки трябва да имат видим идентификационен сериен номер, щемпелуван върху открит участък от металната повърхност, за да има възможност за идентифициране в случай на унищожаване на етикета.
 б)
 незадължителна информация:
 Върху отделен(-ни) етикет(-и) може да се означи следната незадължителна информация:
 i)
 Диапазон на температурата на газа, например – 40 °C до + 65 °C;
 ii)
 номинална водна вместимост на бутилката с две значещи цифри, например 120 литра;
 iii)
 дата на първото изпитване под налягане